|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt Godišnjeg provedbenog Plana unapređenja zaštite od požara** **za područje Općine Kalnik za 2023. godinu** |
| **OPĆINA KALNIK** |
| **Početak savjetovanja****14. listopada 2022.** | **Završetak savjetovanja** **12. studenoga 2022.** |

RAZLOG DONOŠENJA

|  |
| --- |
|  Zakonsko uporište za izradu predmetnog dokumenta sadržano je u članku 13. Zakona o zaštiti od požara („Narodne novine“ broj 92/10).Nacrt Godišnjeg provedbenog plana unapređenja zaštite od požara za područje Općine Kalnik za 2023. godinu izrađen je na temelju Procjene ugroženosti od požara i tehnološke eksplozije za područje Općine Kalnik i Plana zaštite od požara Općine Kalnik.Cilj donošenja predmetnog dokumenta je postizanje što učinkovitije i efikasnije razine zaštite od požara na području Općine Kalnik u 2023. godini.Kako bi se unaprijedilo provođenje zaštite od požara na području Općine Kalnik nacrtom Godišnjeg provedbenog plana utvrđene su mjere za postizanje istog.Svaka mjera definirana je kratkim opisom koje se želi ostvariti, prikazom izvršitelja zadatka, sudionika u provedbi te planiranim rokom realizacije pojedine mjere. Po donošenju predmetnog dokumenta isti će se dostaviti izvršiteljima zadataka i sudionicima na provedbu. Zakonom je utvrđena obveza osiguravanja sudjelovanja javnosti pa kako bi se osiguralo opisano te omogućilo građanima i pravnim osobama podnošenje komentara i primjedaba, provodi se postupak savjetovanja. |

Pozivamo predstavnike javnosti da najkasnije do 12. studenoga 2022. godine dostave svoje komentare na Nacrt Godišnjeg provedbenog plana unapređenja zaštite od požara za područje Općine Kalnik za 2023. godinu putem OBRASCA za savjetovanja na e-mail: opcina-kalnik@kalnik.hr.

Po završetku savjetovanja, svi pristigli doprinosi bit će javno dostupni na internetskoj stranici Općine Kalnik te priloženi uz prijedlog akta o kojem će raspravljati Općinsko vijeće Općine Kalnik.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Godišnjeg provedbenog plana unapređenja zaštite od požara za područje Općine Kalnik za 2023. godinu.

KLASA: 245-01/22-01/05

URBROJ: 2137-23-22-1

Kalnik, 13. listopada 2022.